Home » Nuus » Zaaymans weer in Maart in hof
DIE saak teen 'n pa en sy seun, Daniël Zaayman (43) en Edward Zaayman (23), wat albei tereg staan op klagtes van bedrog, is verlede Donderdag in die Oudtshoorn Landdroshof tot 10 Maart 2014 uitgestel.
Daniël word daarvan aangekla dat hy homself as 'n prokureur voorgedoen het terwyl Edward daarvan aangekla word dat hy voertuie gekoop het sonder om daarvoor te betaal en dit dan weer verkoop het.
Edward staan tans tereg op vier aanklagte van bedrog, maar nog vele meer kan volgens die ondersoekbeampte, ao Daromi Burger, bygevoeg word. Hy het volgens Burger reeds op 12 September 2012 met sy beweerde bedrieëry begin. Meer as R1,3 miljoen is by die saak betrokke.
Die staatsaanklaer, me Samantha Hendricks, het die hof Donderdag versoek om die saak weer uit stel omdat die ondersoek nog nie afgehandel is nie.
Die twee is verlede jaar borgtog geweier en is sedertdien in aanhouding.
Edward is op 22 Oktober 2013 by 'n padblokkade buite Oudtshoorn deur die polisie voorgekeer met twee motors wat hy en sy vrou glo op slinkse wyse in Port Elizabeth gekoop en in Oudtshoorn en George van die hand probeer sit het. Daniël is twee weke later op 'n bus tussen Welkom en Mosselbaai in hegtenis geneem. Hulle word in tronke op George en Mosselbaai aangehou.
By Paramount chief Xaumoab Gaiba (imp0sed Hermanus Baatjies)
Eerstens wil ek as leier van stam Ga'ibhaikona Indigenous Tribal Council die volgende onder u aandag bring. Vandag se mense is ver beter af as die gemors wat die koloniale bewind destyds met die Khoi-volk aangevang het. Ja, Jan het eers vir Kretoa as dogter by hom geneem en later haar misbruik as kombuismeisie. Siestog, sy was slegs veertien jaar oud. 'n Pragtige onskuldige kind was so wreedaardig misbruik dat sy al vroeg al mammie geword het. Moenie die hedendaagse geskiedenis met afskuwelike gewelddadige dade van die koloniale bewind van destyds wil afmaak nie. Bygesê, die Wes Kaap kan nie meer deur kolonialiste bestuur word nie, want demografies is die Khoi die oorgroter meerdeheid hier. Dit het tyd geword dat die Wes-Kaap teruggegee moet word. Lees maar UN Declaration of Human Rights of Foreign Nations en wat dit sê oor "rule over first indigenous nation". Dan wil ek byvoeg ons mense moet verenig word. Dit is nodig om ons mense te laat verstaan dit is tyd om uit oumies se kombuis te kom en kultuur en tradisie na te volg. Ja, ons is nie meer in die woud nie. Maar dit is slegte ongewoontes wat maak dat tronke oorvol is en kinders verwaarloos word. Dit is die euwel wat deur die kolonialiste nagelaat is. Hoe maak jy dit reg?